**ЗАКЛУЧОЦИ ОД ЈАВНАТА ДЕБАТА: „НЕОПХОДНИ ЗАКОНСКИ ИЗМЕНИ ЗА БРЗА И ЕФИКАСНА ДИГИТАЛИЗАЦИЈА ВО ВИСОКОТО ОБРАЗОВАНИЕ“**

**НА КЛУБОТ ЗА МЛАДИНСКИ ПРАШАЊА И ПОЛИТИКИ, #DigiU ПЛАТФОРМАТА, ИДУЕП и ФОНДАЦИЈАТА ФНФ**

Презентација на заклучоци од Диги образовниот хакатон, на кој учествуваа претставници на универзитетските собранија, професори и пратеници од различни пратенички групи во Собранието.

1. **Се укажува** на Министерството за финансии од потребата да обезбеди средства за подобрување и додавање на нова функционалност на дигиталниот систем на универзитетите со што истиот ќе се подобри и ќе се овозможи сам да ги генерира потребните документи во дигитална форма.
2. **Се укажува на** Министерството за образование и наука од потребата за формирање на работна група составена од претставници од Министерството за образование и наука, Комисијата за образование, наука и спорт и Клубот за младински прашања и политики при Собранието на РСМ, претставници на студенти од сите универзитети и професори од информатички науки со цел изготвување на предлог законски измени за измена на Законот за високото образование за акредитирање на студиските програми за електронска работа и исклучиво користење на електронски индекс и нивно доставување до Собранието на РСМ на разгледување и усвојување.
3. **Се препорачува** Собранието на РСМ добиените предлог законски измени за измена на Законот за високото образование да ги разгледа и усвои во најкус можен рок.
4. **Се препорачува** Министерството за образование и наука, по усвојување на законските измени на Законот за високо образование да изготви и достави препораки за усогласување со законот и доуредување на начинот на имплементација на законските измени од страна на секој универзитет со подзаконски акт.
5. **Се препорачува** Министерството за образование и наука да организира работна средба на која ќе присуствуваат креаторите на универзитетските дигитални системи од средните и високите образованија со цел изнаоѓање на соодветен начин за нивно поврзување и овозможување на дигитален пренос на податоците.
6. **Се препорачува** на универзитетите и на Државниот завод за статистика заедничка соработка за креирање на дигитални образци на Статистичкиот прашалник за: дипломирани студенти на додипломски студии на факултетите и високите стручни школи, лица кои се стекнале со научен назив магистер или звање специјалист, лица - доктори на науки (кои одбраниле докторски труд) и истиот да биде достапен на дигиталните системи на сите универзитети со цел достава на податоците преку системот до Државниот завод за статистика.
7. **Се предлага** Собранието на Република Северна Македонија да донесе законски измени кои ќе овозможат измена на Правилникот за водење на матична и главна книга со цел студентските сервиси да не се приморани рачно да ги пополнуваат матичните книги на евиденција, односно да можат да ги испечатат преку веќе пополнета електронска пријава.
8. **Се препорачува** универзитетите кои не ги објавуваат книгите во дигитална форма да креираат платформа преку која ќе ги објавуваат истите и ќе бидат јавно достапни до сите.
9. **Се препорачува** универзитетите кои немаат функционален систем и услови за снимање на предавањата на професорите истите да ги обезбедат, со цел прикачување на снимките на платформа достапна за студентите.
10. **Се препорачува** универзитетите кои немаат достапен интернет насекаде низ просториите на универзитетот да ги преземат потребните дејствија кои ќе овозможат користење на ЕДУ роам за бесплатен интернет.
11. Овие заклучоци да се објават на веб-страницата на Собрание на Република Северна Македонија и да се достават до сите учесници на јавната дебата.